Nuwe LP’s aangekondig om vakante poste te vulPemmy Majodina, ANC-hoofsweep. (Foto: Armand Hough/ANA) Die ANC sal vyf nuwe LP’s in die parlement verwelkom om vakante poste in die Nasionale Vergadering te vul, het Pemmy Majodina, ANC-hoofsweep, Saterdag in ŉ verklaring gesê. Dit volg nadat Jeff Radebe, die voormalige minister van energie, dr. Siyabonga Cwele, voormalige minister van binnelandse sake, Bathabile Dlamini, voormalige minister van vroue in die presidensie, Derek Hanekom, voormalige minister van toerisme, en Mildred Oliphant, voormalige minister van arbeid, onlangs bedank het. Die nuwe LP’s wat hulle skoene sal volstaan, is Alexandra Beukes, Kebby Maphatsoe, Zanele Nkomo, Wilma Newhoudt-Druchen, en Matthew Wolmarans. Majodina het die nuutgekose lede namens die ANC in die verklaring verwelkom. Die lede sal op 18 Junie om 15:00 in die parlement beëdig word. “Ons bedank ook die kamerade wat uit die parlement bedank het vir hul ywerige diens aan die ANC en aan die mense van Suid-Afrika. Ons sien uit daarna om in die toekoms saam met hulle te werk, aangesien hulle aangedui het dat hulle die ANC asook die land in ander hoedanighede sal bly dien. Ons wens hulle alles van die beste toe,” het Majodina gesê.